આ સંબંધોને મંજૂરી મળ્યે હજી માંડ બે મહિના જ થયા હતા ત્યાં પ્રિયંકાને તાવ આવ્યો. તે જરા સરખી પણ બીમાર પડે તો ભાવિન ચિંતાતુર થઈ જતો. પ્રિયંકાને મેલેરિયા જેવું લાગતું હતું. ડોક્ટરે મેલેરિયાની સારવાર આપી. થોડા દિવસ પછી તેને ઉધરસ શરૂ થઈ. ફરી એને સારવાર આપવામાં આવી. ઉધરસ મટી તો તાવ શરૂ થયો. ડોક્ટરે તેના લોહી અને યુરિનના ટેસ્ટ કરાવવા સૂચના આપી. પ્રિયંકાના લોહી અને યુરિનનો નમૂનો લેવામાં આવ્યો. ડોક્ટરે બીજા પણ કેટલાક ટેસ્ટ કરાવડાવ્યા. રિપોર્ટ્સ આવી ગયા. પ્રિયંકાનાં મમ્મી-પપ્પાએ ડોક્ટરને પૂછયું: